Diari Oficial de la Generalitat Valenciana


Sumari del DOGV 3237, del 07-05-1998 (1998/3539)

DECRET 56/1998, de 28 d’abril, del Govern Valencià, pel qual accepta la cessió gratuïta de la propietat de l’immoble de 188,50 metres quadrats de superfície, situat a la plaça d’Espanya, número 3, destinat a centre de salut, realitzada per l’Ajuntament d’Alcoi.
---------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/04/28/56/dof/vci/html**

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3539


Data del document
:   28-04-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 56/1998, de 28 d'abril, del Govern Valencià, pel qual accepta la cessió gratuïta de la propietat de l'immoble de 188,50 metres quadrats de superfície, situat a la plaça d'Espanya, número 3, destinat a centre de salut, realitzada per l'Ajuntament d'Alcoi. [1998/A3539]
  
L'Ajuntament d'Alcoi, en les sessions plenàries dels dies 14 de novembre de 1997 i 30 de gener de 1998 (per la qual ratifica l'Acord de 19 de gener de 1998, de la Comissió de Govern, en què es rectifica l'errada quant al número de policia), acordà la cessió gratuïta a la Generalitat Valenciana de la propietat de l'immoble situat a la plaça d'Espanya, número 3, propietat de l'Ajuntament. La cessió es realitza amb la finalitat determinant que s'hi instal·le un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per tot això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 28 d'abril de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament d'Alcoi, de l'immoble de 188,50 metres quadrats de superfície, situat a la plaça d'Espanya número 3, que confronta: davant, amb la plaça d'Espanya fent xamfrà amb plaça del Carme; dreta, amb la plaça del Carme; esquerra, amb solar municipal; i fons, amb propietat dels senyors Leopoldo Gadea Moltó i Emilio Reig Pastor.
  
Aquesta finca es troba inscrita en el Registre de la Propietat d'Alcoi, tom 1.144, llibre 790, foli 59, finca número 5.572, inscripció 5.ª.
  
Referència cadastral 5311499 TP3829M 0327 IZ.
  
Article 2
  
La cessió gratuïta efectuada per l'Ajuntament d'Alcoi es fa amb la condició d'instal·lar en l'immoble un centre de salut, cosa que s'haurà de fer en el termini màxim de cinc anys.
  
Si l'immoble cedit no es destina a l'ús assenyalat d'instal·lació d'un centre de salut en un termini màxim de cinc anys, es considerarà resolta la cessió i revertirà l'immoble, amb tot allò edificat, a l'Ajuntament, amb dret a percebre, després de la prèvia taxació pericial, el valor dels detriments experimentats pel bé cedit, d'acord amb l'article 111 del Reglament de Béns de les Entitats Locals. Així mateix, revertiran els béns cedits a l'Ajuntament, i es considerà resolta la cessió, quan, instal·lat ja el centre de salut, la Generalitat Valenciana deixa de destinar-lo a l'ús per al qual es cedeix gratuïtament; a aquest efecte no operarà el termini de 30 anys que estableix l'article 111 del Reglament de Béns de les Entitats Locals.
  
Article 3
  
Les despeses que ocasionen la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 28 d'abril de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI